62014TJ0001_INF
2024 m. birželio 26 d. Bendrojo Teismo (aštuntoji išplėstinė kolegija) sprendimas
Aluminios Cortizo ir Cortizo Cartera Komisija
(Byla T‑1/14) (
1
)
„Valstybės pagalba – Valstybės pagalba Ispanijos valdžios institucijų suteikta pagalba tam tikroms ekonominių interesų grupėms (EIG) ir jų investuotojams – Tam tikriems finansinės nuomos susitarimams dėl laivų įsigijimo taikoma mokesčių sistema (Ispanijos mokestinės nuomos sistema) – Sprendimas, kuriuo pagalba pripažįstama iš dalies nesuderinama su vidaus rinka ir nurodoma iš dalies ją susigrąžinti – Dalinis ginčo dalyko išnykimas – Dalinis pagrindo priimti sprendimą nebuvimas – Nauja pagalba – Susigrąžinimas – Sutarčių sąlygos, kuriomis pagalbos gavėjai apsaugomi nuo neteisėtos ir su vidaus rinka nesuderinamos valstybės pagalbos susigrąžinimo – Kompetencijos pasidalijimas tarp Komisijos ir nacionalinių valdžios institucijų“
1.
Ieškinys dėl panaikinimo – Ieškinys dėl Komisijos sprendimo valstybės pagalbos srityje – Suinteresuotumas kreiptis į teismą – Ginčijamo sprendimo panaikinimas iš dalies dėl kito ieškinio, pareikšto dėl šio sprendimo – Ieškinys dėl panaikintų ginčijamo sprendimo dalių panaikinimo – Ieškinys, iš dalies netekęs dalyko – Pagrindo priimti sprendimą nebuvimas
(SESV 263 straipsnis)
(žr. 25–39)
2.
Ieškinys dėl panaikinimo – Ieškinys dėl Komisijos sprendimo valstybės pagalbos srityje – Suinteresuotumas kreiptis į teismą – Ginčijamo sprendimo panaikinimas iš dalies dėl kito ieškinio, pareikšto dėl šio sprendimo – Ieškinys dėl nepanaikintų ginčijamo sprendimo dalių panaikinimo – Suinteresuotumo kreiptis į teismą išlikimas
(SESV 263 straipsnis)
(žr. 47–58)
3.
Valstybių teikiama pagalba – Sąvoka – Tam tikroms ekonominių interesų grupėms ir jų investuotojams taikomos mokesčių priemonės – Tam tikriems finansinės nuomos susitarimams dėl laivų įsigijimo taikoma mokesčių sistema – Mokesčių sistema, kurią sudaro kelios faktiškai ir teisiškai susijusios priemonės – Atskiras minėtų priemonių vertinimas – Neleistinumas
(SESV 107 straipsnio 1 dalis)
(žr. 62–69)
4.
Valstybių teikiama pagalba – Neteisėtos pagalbos susigrąžinimas – Ankstesnės situacijos atkūrimas – Apimtis – Sutarties sąlygos, pagal kurias neteisėtos pagalbos gavėjų pareiga sugrąžinti neteisėtą pagalbą perkeliama kitiems asmenims – Komisija, uždraudusi perkelti šią pareigą sugrąžinti ir nurodžiusi susigrąžinti neteisėtą pagalbą iš jos gavėjų – Kompetencijos pasidalijimo tarp Komisijos ir valstybių narių pažeidimas – Laisvės užsiimti verslu pažeidimas – Nebuvimas
(SESV 107 ir 108 straipsniai, Pagrindinių teisių chartijos 16 straipsnis)
(žr. 79–115)
5.
Valstybių teikiama pagalba – Komisijos tyrimas – Nurodymo sustabdyti tariamos pagalbos mokėjimą priėmimas – Komisijos pareiga priimti tokį sprendimą – Nebuvimas
(SESV 108 straipsnis; Tarybos reglamento Nr. 659/1999 11 straipsnio 1 dalis)
(žr. 128–130)
6.
Teismo procesas – Pasirengimo nagrinėti bylą priemonės – Liudytojų apklausa – Sąjungos teismo diskrecija
(žr. 133–139)
Rezoliucinė dalis
1.
Nebėra reikalo priimti sprendimo dėl ieškinio, kiek jis pateiktas dėl 2013 m. liepos 17 d. Komisijos sprendimo 2014/200/ES dėl valstybės pagalbos SA 21233 C/11 (ex NN/11, ex CP 137/06), kurią suteikė Ispanija – Tam tikriems finansinės nuomos susitarimams taikoma apmokestinimo sistema, taip pat vadinama Ispanijos mokestinės nuomos sistema, 1 straipsnio, kiek jame ekonominių interesų grupės ir jų investuotojai įvardijami kaip vieninteliai tame sprendime aptariamos pagalbos gavėjai, ir dėl to sprendimo 4 straipsnio 1 dalies, kiek joje Ispanijos Karalystei nurodoma visą tame sprendime aptariamos pagalbos sumą susigrąžinti iš ja pasinaudojusių ekonominių interesų grupių investuotojų.
2.
Atmesti likusią ieškinio dalį.
3.
Kiekviena šalis padengia savo bylinėjimosi išlaidas, įskaitant susijusias su laikinųjų apsaugos priemonių taikymo procedūra.
(
1
)	OL C 52, 2014 2 22.